ان الحمد لله نحمده ونستعين به ونستهديه ونستغفره ونعوذ بالله من من شرور انفسنا ومن سيئات اعمالنا. انه من يهده الله فلا مضل له. ومن يضلل فلن تجد له هاديا مرشدا
يا ايها الذين امنوا اتقوا الله حق تقاته. ولا تموتن الا وانتم مسلمون يا ايها الناس اتقوا ربكم الذي خلقكم من نفس واحدة. وخلق منها زوجها. وبث رجالا كثيرا ونساء. واتقوا الله الذي تساءلون به والارحام. ان الله كان
عليكم رقيبا. يا ايها الذين امنوا اتقوا الله وقولوا قولا سديدا. يصلح لكم اعمالكم ويغفر لكم ذنوبكم. ومن يطع الله ورسوله فقد فاز فوزا عظيما. اللهم صل على الحبيب محمد
على ازواجه امهات المؤمنين وعلى ذريته وال بيته انك حميد مجيد. اما بعد اخواني واحبابي في الله فاني اسأل الله العلي العظيم ان ينزل من بركاته ورحماته على اهل هذه القرية. اللهم انزل عليهم من بركاتك ورحماتك وفضلك
اللهم بارك لهم في ارزاقهم. وبارك لهم في اسلامهم. وبارك لهم في حسن توكلهم عليك. اللهم امين. اللهم امين. اخواني احبابي في الله يعني نتحدث معا باذن الله سبحانه وتعالى في هذه الخطبة في اربع عناصر نركز مع بعض بازن الله عشان في هذه الدقائق
بفائدة. نتحدس في اربع عناصر. العنصر الاول بازن الله سبحانه وتعالى. واصطبر لعبادته. واصطبر العنصر الثاني فرمل قبل رمضان. فرمل قبل رمضان العنصر الثالث تكاد السماوات يتفطر اخواني واحبابي في الله يعني اللي يعرف قيمة رمضان لازم يخاف على رمضان. انت خايف ان رمضان يروح منك من الوقت ولا لأ. خايف على ستين دعوة مستجابة
خايف على ستين فرصة للعتق من النار. خايف على باب الريان. خايف على ابواب الجنة التمانية اللي بتتفتح من اول رمضان. لنهايته خايف على تنزل الملك في تلتين الليل كل ليلة في رمضان. الله يتنزل في كل ليلة برة رمضان ثلث الليل الاخر. الا في رمضان. ثلثي الليل الاخر
خايف على كل ده. قال رسول الله صلى الله عليه وسلم من خاف ادلج. يعني ايه من خاف ادلج؟ انت لو عندك في مصر بكرة مقابلة مع وزير. مقابلة مهمة
تقول لو انا طلعت الصبح ممكن يبقى المواصلات زحمة يبقى لازم اطلع من بدري اطلع على بيات. اطلع من بالليل من خاف ادلج. من خاف على رمضان في شعبان يا اخواني القطر ما بيستناش حد. لو انت ميعاد القطر الساعة تمانية اتصلوا بك الساعة تمانية قالوا لك القطر على المحطة. صحيت من النوم غسلت
وشك نزلت جري مش هتلحقه خلاص راح منك. القطر ما بيستناش حد. لما بييجي لازم تكون واقف على المحطة. كذلك قطار رمضان. لو رمضان جه وانت مش مستعد للاسف الشديد يضيع رمضان كل عام لانه ياتي ونحن غير مستعدون. يا جماعة كل نقطة في رمضان كافية لتغيير
دعاء رمضان لوحده كافل تغيير حياتك. اعتكاف رمضان لوحده كافل تغيير حياتك. صيام رمضان بقلبك وجوارحك كافل تغيير حياتك تهجد رمضان. ختم القرآن في رمضان كافل تغيير حياتك. تضمن منين ؟ تضمن منين كل كل سانية بيموت على وجه الارض اتنين
كل سانية بيموت اتنين. يعني شوفوا من اول ما بدأنا الخطبة لحد دلوقتي مات كم واحد. على وجه الارض. كل يوم بيموت ربع مليون بني ادم على وجه الارض. ففي
بيموت ميت مليون بني ادم. تضمن منين ان رمضان الجاي ده مش اخر رمضان في حياتك؟ يعني على ما ييجي رمضان الجاي واللي بعده يكون مات على وجه الارض مسلا حوالي مية
مليون او مية وعشرة مليون بني ادم. تضمن منين ان انت مش واحد منهم؟ تضمن منين ان رمضان الجاي ده مش هو اخر رمضان. يا جماعة عايزين نستعد الشيطان مرة قبل ما هو يستعد لنا. الشيطان بيستعد لرمضان. يحاول يعمل مشكلة بينك وبين زوجتك. يحاول يوقعك في معصية. عايزين نستعد له مرة
قبل ما يستعد لنا الطالب في السانوية العامة نص درجة بس ينقصها في المجموع بتاعه تفرق في مستقبله كله. بدل ما يدخل الكلية اللي هو عايزها جنب بلده يروح محافظة تانية كلية تانية ويفضل ندمان ويقول يا ندمي! تخيل انت نص درجة في السانوية العامة فرقت في مستقبل انسان
امال حسنة يوم القيامة تفرق قد ايه؟ عشان كده النبي عليه الصلاة والسلام يقول ما من ساعة تمر بابن ادم لا يذكر الله تعالى فيها الا حسر عليها يوم القيامة. ما من ساعة اي ساعة في اي يوم تمر
دون ان تذكر الله من غير ما تعمل حاجة تقربك من ربنا الا حسرة عليها يوم القيامة. امال ساعات رمضان يتندم عليها قد ايه؟ تخيلوا واحد غني جدا وقف عربية بمليون جنيه دلوقتي قدام المسجد ونزل وطلع من جيبه رزمة دولارات كده فاحنا قاعدين نبص هيعمل بها ايه؟ يطلعها
فقال اشتري بها حاجة ولا قام مطلع ولاعة وقام ولع فيها. هنقول عليه ايه ؟ مجنون ليه ؟ لانه بيولع في فلوسه. اللي بيولع في عمره اشد قنونا من الراجل ده اللي ييجي عليه رمضان ولا لرمضان وهو لسة ما وصلش انه يدفع تمن الجنة؟ يا اخوانا الراجل اللي حرق فلوسه ده ممكن يكون
عنده اكتر منها ممكن يكون يوميا بيكسب اضعافها. انما اللي بيحرق عمره. احنا ما عندناش عمر تاني. لا يوجد عندنا اي فرصة تانية في قناة غربية مزيع عمل حوار مع واحد ملياردير غربي. فبيقول له انت وصلت للسروة الجبارة دي ازاي ؟ فالراجل ما ردش عليه طلع دفتر الشيكات ومضى شيك على بياض واداه له
قال له اكتب اي رقم في الشيك الرقم ده ما بتاعك. اي رقم في المزيع الجعز. قال له اي رقم؟ قال له اي رقم. قال له يعني لو كتبت خمسين مليون دولار هيبقوا بتوعي الراجل خطف الشيك
منه قال له بص انت جا لك الفرصة وانت ضيعتها. انا عمري ما ضيعت فرصة جات لي عشان كده ربنا خلاني غير ايه. ان رمضان فرصة يا جماعة ما حدش يضمن ان الفرصة دي تيجي تاني. قال رسول الله صلى الله عليه وسلم في الحديس الزي حسنه الشيخ الالباني الا ان في ايام دهركم نفحات الا فتعرضوا لها
في ايام دهركم نفحات نفحات فترات بتنهمر منها عطاءات ربنا من خزاين الله. الا فتعرضوا لها. تعرض لنفحات الله في رمضان كم رمضان ضاع عليك لانك ما كنتش مستعد لانك ما استعدتش من قبله. يا اخوانا الرسول عليه الصلاة والسلام بيقول لك من قام رمضان ايمانا واحتسابا غفر له
او ما تقدم من زنب. ومن صام رمضان ايمانا واحتسابا غفر له ما تقدم من ذنبه. من قام ليلة القدر ايمانا واحتسابا غفر له ما تقدم من ذنبه. انت جاهز
جاهز لتلاتين يوم قيام. جاهز لتلاتين يوم صيام. وانت بتقرا قرآن وانت صايم. جاهز. جاهز لعبادة ربنا. لازم نتجهز من خاف ادلج. اللي خايف لازم ينزل من بدري ويستعد. عشان كده عايزين نقول واصطبر لعبادته. يعني ايه واصطبر لعبادته
سيدنا سليمان قاعد في المملكة بتاعته يزكر الله بعد العصر. وهو بيسبح ربنا عشرين الف فرس عملوا لهم عرض ملكي قدام سيدنا سليمان سيدنا سليمان خطفه جمال الخيل وروعة الخيل وعدد الخيل ولم يستفق عليه الصلاة والسلام الا وقد غربت الشمس
سيدنا سليمان انتفض فقال اني احببت حب الخير عن ذكر ربي حتى توارت بالحجاب. ردوها علي. هاتوا العشرين الف فرس تاني فطفق مسحا بالسوق والاعناق ايا ما كان مسحا انه دبحها او مسحا انه ختمها ختم النذر للجهاد في سبيل الله
من ملكيته انما سليمان دبح او مسح من حياته عشرين الف فرس لانها ضيعت له ساعة عبادة. احنا يا جماعة اعمارنا ضايع منها قد ايه من غير عبادة؟ سليمان لما راح منه ورد واحد مسح عشرين الف فرس من حياته. احنا كم ليلة بتروح من غير قيام؟ كم يوم
يروح من غير صيام ولا نحزن ولا ولا نتدارك ما يحدس. قال تعالى فنادته الملائكة وهو قائم يصلي في المحراب. سيدنا زكريا واقف بيدعي ربنا. فالملايكة بتناديه وهو قائم يصلي. اشمعنى وهو قائم يصلي؟ عشان نعرف سواب العبادة
سيدنا زكريا رفع ايده وطلب من ربنا يحيى في ركعتين قبل ما يسلم من الركعتين ربنا رزقه يحيى. الله عطاء للعباد عطاءات عظيمة. عطاءات الله لاهل العبادة. عطاءات الله للمقبلين على الله. سبحانه وتعالى بالعبادة واصطبر لعبادته
نادته الملائكة وهو قائم يصلي في المحراب ان الله يبشرك الله اكبر الدعوة استجيبت. سيدنا سيدنا زكريا عنده تسعين سنة ومراته عندها سبعين تمانين سنة. من وهي عندها خمستاشر سنة عاقر لا تلد. خد يحيى من خزاين ربنا
ركعتين يا جماعة. الله قادر. الله استجاب الدعاء يا اخواني. ان الله يبشرك. يبشرني بايه؟ يبشرني بالمغفرة ولا بالتوبة ولا رضا الله يبشرك بيحيى بيحيى ربنا اداني ولد قال ربي انا ان هو انت مستغرب ده في قدرة ربنا لأ انا ما استاهلش
يا رب احنا ما نستاهلش هزه الكرامات وهزه المعجزات يا رب عطاءات الله. للعباد. ربنا بيدي قد ايه لاهل العبادة. وهي دي الكلمة اللي ربنا وصف بها سيدنا ابو بكر الصديق في صورة الليل. فقال سبحانه وتعالى فاما من اعطى واتقى وصدق بالحسنى
وصدق بالحسنى فسنيسره لليسرى. يعني ايه صدق بالحسنى؟ بعض المفسرين قالوا صدق بالحسنى اي جاء يقينه على العمل الصالح يعني ايه ؟ يعني صدق ان القيام هو سر تفريج الكربات. صدق ان الصيام هو سر قضاء الحواجز
وصدق بالحسنى بعض المفسرين قالوا انه صدق ان الحوائج تقضى بالاعمال الصالحة وليس بالاسباب الدنيوية ان صدق ان ركعتين تتوسل لربنا فيهم. ربنا يحل لك مشاكلك فيهم. صدق ربنا. صدق العبادة يا اخوانا الناس لما صدقت قيمة
شهادات موتت نفسها في طلبها. الناس لما صدقت قيمة الاموال وقيمة الدولار والريال. ضيعت شبابها عشان تجيب دولارات وريالات. الناس لما صدقت الاسباب افنت عمرها فيها. لو احنا صدقنا قيمة الاعمال الصالحة. قيمة العبادة بين ايدين ربنا. عشان كده فرمل قبل رمضان
رمضان فرصة للمصالحة على الله. رمضان فرصة لنقلة في حياتك في علاقتك بالله. سبحانه وتعالى. تخيل! لو انت مسافر على طريق جبلي كده زي الطرق بتاعة الصعيد وانت مسافر على طريق الطرق دي بتبقى موحشة جدا. يعني الواحد هو كان بيسافر فيها يتساءل كده. سهل جدا ان عصابة تنزل على اي حد
معدي على الطريق ده وتاخد منه عربيته او تحدث به اذى الا ان يحفظه الله سبحانه وتعالى. مسافر وانت في وسط الطريق والشمس خلاص هتغيب. العربية بتاعة عطلت. فانت واقف ممكن ديابة تطلع عليك. ممكن الحرامية تطلع عليك. فانت واقف مرعوب. والليل لو دخل عليك مين بقى اللي هيعبرك في المكان ده؟ فطلعت المحمول بتاع
بايد مرتعشة عشان تتصل بحد ييجي يغيثك. فلقيت المحمول لاقط شبكة. اتصلت بواحد رن. رد عليك بيقول الو المحمول فصل شحن. تخيل انت بقى في اللحزة دي. قهرة قلب الواحد يبقى شكلها ايه ؟ في لحزات لا تحتمل ان المحمول يفصل فيها شحن. وفي لحزات
لا تحتمل ان قلبك يفصل فيها شحن. عشان كده رمضان لا يحتمل ان قلبك يفصل فيه شحن. لازم تشحن دلوقتي. لازم تشحن شحن حقيقي ايماني من الوقتي النبي عليه الصلاة والسلام كان يستعد لرمضان من شعبان. النبي عليه الصلاة والسلام كان يصوم شعبان كله. كان
صوموا شعبان الا قليلا. يعني النبي عليه الصلاة والسلام لو برا شعبان كان بيصوم يومين في الاسبوع جوة شعبان بقى تتعكس. يبقى بيفطر يومين في الاسبوع تتعكس يعني يومين تلاتة صيام وبعد كده يوم تفطر. يومين تلاتة صيام وبعد كده يوم تفطر. متخيلين يا اخواني ان النبي عليه الصلاة والسلام بنفسه كان يستعد
رمضان. انت ما انتش محتاج انك تستعد لرمضان؟ انت ما انتاش محتاج انك انت تتجهز لهزا الشهر العظيم. قضية خطيرة جدا. قضية انك لازم تشحن تخيل لو انت لك واحد صاحبك موظف حكومة وعلى قد حاله انت عارف موزف الحكومة مرتبه يعني بيزقه بازن الله لحد اخر الشهر كده بالعافية
من يوم عشرين يبدأ يستلف ولا حاجة عمال يقبض المرتب تاني. تخيل انت بقى لك واحد صاحبك موظف حكومة وحاله بالمنزر ده. فجأة ماشي لقيته راكب عربية ده مرسيدس فارهة. الله! هو سارقها ده ولا ولا ولا بيسوقها لصاحبها ولا ايه! لقيته وقف قدام فيلا فاخرة. فيلا منيفة. واول ما
وقف لقيت اربعة لابسين يعني يوني فورم كده قاموا فاتحين له العربية واتفضل يا باشا وانزل يا باشا ويفتحوا له باب الفيلا ايه ده! ده العربية دي بتاعته والفيلا دي بتاعته واللي شغالين دول شغالين عنده فانت جريت عليه قلت له يا فلان قال لك نعم قلت له انت انت كل ده جبته امتى؟ انت كل ده عملته امتى
انت راجل موزف حكومة غلبان. قال لك بص بقى انت صاحبي وحبيبي وانا ما ينفعش اكدب عليك ابدا. انا راجل حريص جدا. انا كنت كل شهر باحوش شوية من المرتب بتاعي
احطهم على جنب ولا يمكن اقرب منهم ابدا. فشهر على شهر على شهر الشوية اللي انا بحوشهم المرتب. عملت بهم اللي انت شايفه ده. بالله عليك يا اخي لو واحد صدق الموزف ده يبقى ايه؟ يبقى عاقل ولا مجنون؟ ما ينفعش حد يصدقه ليه؟ لان ما فيش حد بيغتنى من مرتبه. اللي بيقتنع يا اخواننا اغتنى من
صفقة اغتنى من ورس فجأة لازم اللي اغتنى ده فيه خبطة حصلت. فيه صفقة حصلت اهو بالزبط ده رمضان يا جماعة. رمضان دي الصفقة اللي ربنا يعني ايه؟ يعني انت كل يوم بتعمل اعمال صالحة. بتصلي ولكن كل يوم بتعمل زنوب. فانت مش هتبقى غني من مرتبك اليومي
من اعمالك اليومية. انما رمضان خبطة عمر. رمضان لو انت استغليته صح تتنقل نقلة تانية في دينك. تتنقل نقلة تانية في علاقات بالله سبحانه وتعالى لازم تفرمل من الوقتي. لازم تقف مع نفسك من الوقتي. لما كنا مرة على طريق من طرق الصعيد رايحين
يعني درس في طريق من طرق الصعيد والعربية على سرعة مية وستين والسواق فجأة فرمل قدام موتوسيكل. العربية اتقلبت اربع مرات. وكنا هنموت فيها. خرجنا بمعجزة من سبحانه وتعالى انما الواحد اتعلم ان والعربية كانت زيرو جديدة لانج. الواحد اتعلم ان ما فيش عربية مهما كان امكانياتها ينفع وهي طايرة على صورة
مية وستين تفرمل فجأة والعربية تقف. ما ينفعش. دي حادسة موت. بالزبط كده. احنا طايرين في الدنيا على سرعة مية وستين. عايزين نفرمل من بدري يا جماعة العربية اللي هتفرمل فجأة هتتقلب. ما ينفعش تيجي يوم واحد رمضان وتفرمل
لازم تفرمل من بدري. لازم عارفين زي اللي متجبس ايده متجبسة. لما ييجي يفك الجبس ما يعرفش يحرك ايده. يقولوا له ده انت قدامك شهر تمارين وعلاج طبيعي عشان تقدر تفكها. الوقت احنا قلوبنا متجبسة بحب الدنيا. هتيجي تفك الجبس يوم واحد رمضان. قلبك مش هيشتغل. هتلاقي نفسك ما انتش لاقط. لازم تفك الجب
من بدري عشان كده هو شعبان واحنا بنتكلم مع شباب في جولة من الجولات يعني من يومين كده كلم الشباب عن شعبان فشاب واقف يعني سمع الكلام عن شعبان فحس ان شعبان ده مهم اوي. حس ان شعبان ده خطير اوي للي عايز يفوز برمضان. فلقيت
بيقول هو شعبان. فحسيت ان كلمة وهو شعبان دي عاملة زي ايه؟ زي واحد مسلا زلمك فانت مش عارف تاخد منه حق ولا باطل. فواحد قال لك عايز تاخد حقك
قلت له اه. قال لك هو فلان عليك وعليه. هو اللي هيعرف يجيب لك حقك منه. هو عايز رمضان اه هو شعبان. هو القنطرة الى رمضان. هو الجسر الى رمضان. اللي عايز يفوز برمضان لازم يستعد في شعبان. اللي عايز ينطلق الى الله في رمضان لازم يكون عنده استعداد حقيقي
في شعبان على قد ما هتستعد لرمضان في شعبان على قد ما هتفوز برمضان. كل سنة بيضيع مننا رمضان لاننا نستعد له يا جماعة. رمضان ما هوش عصاية سحرية. اول ما هييجي قلبك هيرق. والدموع هتنزل من عينك. والمصحف هيتفتح ليل نهار. يا
اخوانا لازم تكون مسخن كويس اوي من قبل رمضان عشان لياقتك الايمانية تبقى مرتفعة في رمضان. قضية يعني خطيرة جدا عندنا شاب من الشباب دكتور دكتور اسنان في المنصورة سبحان الله مات يوم ستة وعشرين شعبان من حوالي سنتين كده تلاتة الله يرحمه من
كل سنتين مات وهو صايم ولاخوه جاب له الورق بتاعه اللي كان بيفرغ فيه الدروس عشان وبيكتب فيه جدول استعداد لرمضان عشان يستعد لرمضان. ده مات قبل رمضان. قعد يستعد يستعد يستعد. لدرجة ان لقيت ورقة من ضمن الورق جدول ما بعد رمضان. يعني محدد بعد
رمضان ان شاء الله هخرج باوراد شكلها ايه. ولقيت ورقة جدول رمضان. جدول الاستعداد لرمضان. حاجة غريبة جدا يا اخواني. حاجة عجيبة يا جماعة. ان سبحان الله العظيم الراجل ده مات على نية الاجتهاد في رمضان. لعل الله كتب له اجر رمضان وهو لم يبلغه. انما فيه ناس كتير قوي بتموت وهي مش في نيتها هزا الامر
وهي مش متحفزة لهزا الامر. عايزين نقول لعزيمتنا لأ. عايزين نقول لكل شهوة معطلانا عن عبادة ربنا لأ. يحكى ان كان فيه آآ آآ كلب فالكلب زعلان اوي من اسمه. انا اسمي كلب والناس لما بتشتم بعض بتشتم بعض بكلمة باسمي. فراح للاسد
قال له انا عايز اغير اسمي. قال له عايز تغير اسمك ليه ؟ قال له انا انا انا اسمي ده بقى عار. لما حد بيحب يشتم حد بيشتمه باسمي. فقال له طيب خد حتة اللحمة ديت
وعينها عندك اسبوع. لو انت قدرت تعينها عندك اسبوع وجبتها لي بعد اسبوع انا هغير لك اسمك. فالكلب خد قطعة اللحم واول يوم بص لها كده وقال انا يمكن اكلها. انا لازم اخلص من اسمي ده. تاني يوم جاع. بص لحتة اللحم وقال لا يمكن هقرب منها. انا لازم اخلص من اسمي. تالت يوم هيموت من الجوع
قام منقض على حتة اللحم وقال كلب كلب ما له اسم الكلب يعني! ده حتى اسم جميل! وقام واكلها! هي دي القضية! قضية الانسان اللي ما عندوش همة انه يغير. ما عندوش همة انه يتغير. ما عندوش همة مهما كان الوضع خطير. تخيل واحد بيجري في الشارع فجأة لقى اسد بيجري وراه
مش عارف يروح فين لقى بير نزل البير يستخبى جاي ينزل في عمق البير لقى افعى ثعبان فاتح بوقه ومستني انه يبلعه. فيبص فوق يلاقي الاسد فتح انيابه يبص تحت يلاقي الافعى فاتعة انيبا فتعلق بحبل في وسط البير كده لقى حبل اتعلق به لقى فار جاي قاعد ياكل في
الحبل تخيلوا الراجل ده يا جماعة موقفه ايه الراجل ده هو احنا الاسد اللي بيجري وراك ده الاجل والقبر والتعبان اللي فاتح ده القبر والحبل اللي ماسك فيه ده عمره. والفقر اللي بيأكل في الحبل ده الليل والنهار اللي بياكله في عمره. فالموضوع منتهى يا جماعة
تخيلوا واحد في الموقف ده بقى وقام واحد جايب له شاشة ال سي دي كده عليها قنوات اغاني ولا افلام وقعد يتفرج عليها. تخيل! ما ينفعش! احنا الوقت في الموقف اللي احنا فيه ده لازم ياخد حزره من الاخرة. لازم يستعد للاخرة. لازم ينتبه لخطورة الامتحان. الذي هو فيه
ينتبه لخطورة ان عمرك ده الفرصة الوحيدة للوصول الى الله سبحانه وتعالى. لو ذهب منك العمر فلن تجد فرصة اخرى توصل بها لربنا وتسترضي بها الله سبحانه وتعالى. عشان كده فرمل قبل رمضان. فرمل قبل رمضان. يعني لازم
وكل واحد مننا يقف يراجع حسابه. هل تعلمون يا اخواني ان شعبان اللي احنا فيه ده اخطر من رمضان اخطر من رمضان ازاي؟ شعبان هو موسم ورفع الاعمال الى الله. يعني السنة اللي فاتت كلها بما فيها رمضان اللي فات بيترفع الايام دي الى الله. انت عارف عارفين الحكومة في شهر سبعة
تبقى المصالح ويعني في توتر ليه تقفيل السنة المالية. انت الوقتي بتقفل السنة بتاعتك. اعمال سنة كاملة. صحيفة سنة كاملة الحملة سترفع الى الله. تخيل مليار مسلم هيترفع عليهم مليار صحيفة. انت صحيفتك هتروح فين؟ تخيل لو ربنا قبل منك عمل صالح واحد. تخيل
لو طلعت الصحيفة وفيها زنوب واتقفلت وما اتفتحتش الا يوم القيامة. لازم تلحق تصحح الصحيفة بتاعتك. لازم تلحق تتوب من الزنوب اللي فيها لازم تلحق تعوض الاعمال الصالحة اللي رايحة منك صلة الرحم. لو رايحة منك الحق عوض بر الجار. لو رايح منك الحق عوض ترفع
الاعمال الى الله في شعبان واحب ان يرفع عملي وانا صائم. النبي عليه الصلاة والسلام اخبرنا ان الاعمال ترفع الى الله في شعبان وان النبي صلى الله عليه وسلم كان يصوم شعبان من حكم صوم شعبان ان يرفع عمله وهو صائم. عليه الصلاة والسلام. يعني ازا شعبان فيه حاجتين
الختار. الحاجة الاولانية انه القنطرة الى رمضان. انك لازم تسخن من شعبان عشان تنطلق في رمضان. الحاجة التانية ان شعبان رفع الاعمال الى الله سترفع الى الله اعمال السنة اللي فاتت كلها. كل سنة صليتها وكل صلاة ما صلتهاش. كل صفحة قرآن
وكل نزرة لحرام نزرتها. كل معصية وكل طاعة. كل ده سيرفع الى الله سبحانه وتعالى. هيرفع الى الله ايه عنك؟ وصحيفتك ايه لما ترفع الى الله ربنا هيرضى بسببها ولا ربنا قد يسخط على العبد بسببها؟ عايزين نقف مع نفسنا وقفة يا اخواننا حتى رمضان اللي فات ليلة القدر اللي فاتت
لو كنت حجيت او اعتمرت السنة اللي فاتت كل ده سيرفع الى الله في هذه الايام. فماذا انت فاعل؟ هل ده حدس عادي؟ حدس عادي انت عمرك قل له من يوم ما بلغت لحد ما هتموت بلغت مسلا وانت عندك كم سنة؟ لحد ما هتموت اربعين سنة ولا حاجة. يعني اربعين صحيفة. يعني اربعين شعبان. يعني انت رأس
ملك اللي هتقابل به ربنا اربعين مرة اترفعت صحيفتك في شعبان. تدخل تعرض على القبر الاربعين صحيفة دول. يبقى لازم تجود الصحف دي. لازم انتبه لهذا الامر الخطير. لازم تستعد لهذا الامر العظيم. واخيرا اخواني في الله تكاد السماوات
تتفطرن تكاد السماوات يتفطرن. قضية كبيرة قوي منزر مشهد القرآن وهو يصف لحزة نزول القرآن في السماوات. لحزة نزول القرآن. احنا يعني فيه ناس ما ارادش قرآن من من رمضان اللي فات. فيه ناس ما فتحتش المصحف
من رمضان اللي فات. فيه ناس يا جماعة محتاجة تروح بيتها تشيل التراب من على القرآن. من على المصحف وتبدأ تقرأه. هتبدأ تقرأ قرآن في رمضان زي كل سنة وبعد كده اخر رمضان تقول له خلاص عينوا المصحف لحد السنة اللي بعدها. عايزين نغير علاقتنا بكتاب ربنا سبحانه وتعالى. وقال الرسول يا رب ان
اتخذوا هذا القرآن مهجورا. ترضى ان النبي عليه الصلاة والسلام يشتكيك لربنا. ترضى ان النبي يقدم شكوى فيك لربنا. يوم القيامة يرضى هذا الامر ربنا بيصف منزر القرآن يصف منزر لحزة نزول القرآن في السماوات. في اول سورة الشورى تكاد السماوات
يتفطرن من فوقهن. والملائكة يسبحون بحمد ربهم. السما هتتشق. السما هتتفطر من جلال طول القرآن وملائكة السماوات السبعة بتجأر بالتسبيح لله. من جلال نزول القرآن. لما نزل القرآن عمل ايه في
القرآن اللي قلب السماوات وهو نازل عمل ايه في قلبك؟ عمل ايه في حياتك؟ غير ايه فيك؟ مين فينا يا جماعة مين فينا بيفتح مصحف كل يوم يقرأ يقرأ شيء من كتاب ربنا ينور به قلبه. مين فينا يا اخوانا هيقرأ النهاردة سورة الكهف لحد قبل المغرب. كما
ندب النبي صلى الله عليه وسلم. اقول قولي هذا واستغفر الله لي ولكم الحمد لله وكفى وصلاة وسلاما على عباده الذين اصطفى. اللهم لك الحمد كله ولك الملك كله وبيدك الخير كله واليك يرجع الامر كله
لبيك يا ربنا وسعديك. والخير كل الخير في يديك. والشر ليس اليك. انا بك واليك. تباركت وتعاليت. استغفرك واتوب اليك. اللهم صل على حبيب قلوبنا وعلى طبيب قلوبنا وعلى شفيعنا يوم العرض عليك محمد. صلى الله عليه وسلم
في الاولين والاخرين وفي كل وقت وحين. اما بعد اخواني واحبابي في الله تكاد السماوات يتفطرن من فوقهن الكون مقلوب عشان كل اية من كتاب ربنا. عشان الست الاف متين ستة وتلاتين اية اللي في القرآن. القرآن اقوى من عصا موسى. كل اية في القرآن
اقوى من شق البحر لموسى. كل اية في القرآن اقوى من كل المعجزات. التي اوتيها الرسل. القرآن معجزة. لما بسمع قصص الصحابة ما بنبهرش بالصحابة بنبهر بالقرآن اللي ربى الصحابة. لولا القرآن ما كانش خباب قدر يستحمل الكوي بالنار. لولا القرآن ما كانتش
زنينة قدرت تستحمل العذاب في الصحراء. لولا القرآن ما كانش بلال قدر يستحمل اذرع الحديد. لولا القرآن كتاب ربنا يا اخوانا اللي هيصنع منك بطل مرة تانية. اللي هيجدد الايمان في قلبك مرة تانية. القرآن هيعلي همتك في التوبة الى الله. لما ربنا يوصف الاقوال
المعذبين بمعاصيهم. يقول كانهم اعجاز نخل خاوية. اعجاز نخل منقعر. اعجاز نخل. يعني نخلة اتقلعت من الارض. واعجاز يعني اتقطع راسها وخاوية يعني تشق بطنها وخرج اللي فيها. تخيل بني ادم الريح خلعت راسه من جسمه
وفصلت ايده ورجله من جسمه. وبطنه اتفتحت وتناثرت احشاؤه. وبقى حتة جزع كده طاير في الهوا وخلاص. ده بسبب ايه؟ بسبب معصيه بسبب ايه؟ بسبب تمرده على الله. واتخذتموه وراءكم ظهريا. ادوا ضهرهم لربنا. سبحانه وتعالى. القرآن بيخلي
همتك تعلو في الزهد في الدنيا. لما ربنا يقول في سورة النور كسراب بقيع. سراب. الدنيا دي سراب يا جماعة. الدنيا دي سراب من التسرب عارف حاجة بتتسرسب من ايديك. يعني الانسان كل ما يجري عليه السراب بيجري منه. السراب لو كان واقف مكانه كنت لو جريت عليها تكتشف
بسرعة انه سراب وما تضيعش عمرك. مصيبة السراب انه قاعد يتسرب منك. انك كل ما بتجري عليه بيجري منك. فبتموت وانت مش عارف ان هو سراب ما بتفهمش غير بعد ما يكون ضيع عمرك. هي دي الدنيا. الدنيا دي سراب. سراب. الناس بتجري وراها. لحد ما ييجي الموت الناس تفوق ان الدنيا دي
ما كانش لها اي قيمة. ولا كانت تساوي اي شيء. الناس تتلزز بمعصية الله يا جماعة. يعني واحد اتخانق مع زوجته والحياة بينهم اصبحت مستحيلة وما عادوش طايقين بعض. خلاص الراجل دخل على النت دخل على على بدأ يتكلم مع واحدة على النت وحبها واقتنع بشخصيته
وانبهر بها واتفق معه ان هم يتقابلوا في مكان معين في وقت معين. فلما ذهب ليلتقي معها فوجئ ان هي زوجته. يعني سبحان الله العظيم يعني زي الرجل الزي كان سيقع يعني الرجل الزي كان يحب الزنا فزوجته مش عارفة تخليه يتوب ازاي يعني عملت انها فتاة
تكلمها في التليفون فقال لها يعني انه يريد ان يقع في الزنا. قالت له انا موافقة بس بشرط ان البيت يكون ضلمة تماما. قال لها موافق. فلما وقع في الزنا
كما يتخيل معها اضاءت النور فوجدها زوجته. فقال كلمة خطيرة. فقال ما اقبحك في الحلال وما احلاك في الحرام هي دي مصيبة البني ادم. مصيبة البني ادم انه بيتلزز لما يكون الموضوع حرام. بيتلزز بالدنيا وهو لا يدري انها جيفة
لما يكون الانسان قلبه منصرف عن الله. سبحانه وتعالى والعياذ بالله اللي بيطهر لك قلبك تاني بقى. اللي بينضفك من جوة تاني هو قرآن انك انت تستحمى في نهر القرآن. انك تغسل قلبك بنور القرآن. هو اللي بيرجعك ندوس من جوة تاني. هو اللي بيطهرك من جوة تاني
القرآن هو اللي بيخليك تعرف طريق السعادة. هو اللي بيخليك تعرف تعيش سعيد ازاي. في يعني احد البلاد الساحلية المشهورة في مصر. واحد مليار عنده خمس قرى سياحية. خمس قرى سياحية. قرية واحدة منهم فيها خمس حمامات سباحة. يعني راجل ملياردير. يعني حاجة بيمشي في في صولجان
كده الدكتور بتاعه في هزه البلد راح لواحد دكتور صيدلي صاحبي بيقول له ابوس ايدك شف له مهدئ الراجل مش عارف ينمي الاكتئاب الاكتئاب صاحبي بيقول انا قلت كتاب الراجل عنده مليارات. يا اخوانا السعادة مش بالفلوس
السعادة مش بالاسباب. السعادة لا يوجد لها سبب على وجه الارض الا الاتصال بالقرآن. الا معرفة الله من القرآن. هو ده الوحيد ان انت تعيش سعيد. ان انت تعيش مطمئن. ان انت تعيش موصول بالله. سبحانه وتعالى. جت فرصة ان احنا نرتبط بالقرآن. جت فرصة
احنا نقرب من كتاب ربنا. جت فرصة ان احنا نفتح المصحف ونسلم له قلوبنا. شعبان هو شعبان. عايز رمضان تقرا فيه قرآن لازم تبدأ من شعبان. عايز رمضان ربنا يفتح على قلبك في القرآن وما تقفلش المصحف تاني بعد رمضان. هو شعبان عايز تعيش مع كلام ربنا في رمضان
هو شعبان لازم تفتح المصحف من وقتي. لازم تقبل على كتاب الله من الوقتي. تخيل كده لو انت الفت كتاب الفت كتاب فنزلت بلد تانية لقيت واحد جايب الكتاب بتاعك وكاتبه بخط ايده وقاعد يكلم الناس عنه وحافزه
وقعد يشرحه للناس هتحبه قد ايه. تخيل بقى كتاب ربنا اللي بيحفظ كتاب ربنا. اللي بيقرأ كتاب ربنا على طول. اللي مرتبط بكلام ربنا. اللي كلم الناس عن كلام ربنا. ربنا يحبه قد ايه. ربنا سبحانه وتعالى يتحنن عليه قد ايه. قال خباب ابن الارت رضي الله عنه لابنه يا بني تقرب
من الله ما شئت ان تتقرب فانك لن تتقرب اليه بشيء احب اليه من كلامه. اكتر حاجة هتقربك من ربنا هي كلام ربنا. اكتر حاجة تقربك من ربنا. كتاب ربنا. قال رسول الله صلى الله عليه وسلم اصفر البيوت اسفر من الصفر. يعني بيت يساوي صفر في الامة
البيت ده صفر على الشمال. البيت ده الامة ما انتفعتش منه بحاجة. قال رسول الله صلى الله عليه وسلم اصفر البيوت بيت ليس فيه شيء من القرآن ده بيت صفر اللي لا الزوجة حافزة ولا الزوج حافز ولا الاولاد حافزين ولا بيقروا ورد قرآن
البيت ده صفر. البيت اللي ما فيش فيه قرآن. امال اللي معه القرآن؟ قال رسول الله صلى الله عليه وسلم الماهر بالقرآن مع السفرة السفرة دي اعلى الملائكة في الكون. السفرة يعني تخيل من غير قرآن انت صفر. مع القرآن انت من السفرة. الفرق ان دي بالصبر
ودي بالسين اصفر البيوت والسفرة دي بالصاد ودي بالسين. فرق جبار لما القرآن بيدخل حياتك. لما القرآن بينور حياتك. بيعمل نقلة جبارة في حياتك. نقلة خطيرة في حياتك. لما تعرف قيمة القرآن. عشان كده ربنا بيقول للنبي ولا تعجل بالقرآن
يعني ايه ولا تعشر بالقرآن؟ العجلة بالشيء فيها معنى الاغاسة يا جماعة. يعني مراتك بتتلوى من الالم وانت لقيت حقنة مسكنة. فانت تعجل بالحقنة تنقزها من الالم. انت ولادك هيموتوا من العطش ولقيت مية. فبتعجل بالمية عشان تنقزهم من العطش. فالنبي لما سمع القرآن
عرف ان القرآن ده هو السر. عرف ان القرآن ده هو الحل. عارف ان القرآن ده هو اللي هينقز البشرية. هو الحل للشباب اللي قاعدين على القهاوي. هو حل للشباب اللي بيعصوا ربنا هو الحل لتوبة الناس اللي بتاكل مال حرام. عرف ان القرآن ده طوق النجاة اللي هينقز البشرية. فالنبي نازل
بسرعة على الناس عشان يقول لهم القرآن ربنا بيقول له استنى ولا تعجل بالقرآن. من قبل ان يقضى اليك وحيه. لحد ما المعاني بتاعته تنزل على قلبك انت اولا لحد ما انوار القرآن قلبك انت يشربها الاول. عايزين يا اخوانا شعبان ورمضان يبقوا معسكر هائل في العلاقة
القرآن الاعمار قصيرة يا جماعة الاعمار قصيرة. لا ندري هنبلغ رمضان ولا لأ. لا ندري مين فينا هيعيش لرمضان ومين فينا هيموت. واللي هيبلغ قال لا تدري ده اخر رمضان في حياتك ولا مش اخر رمضان؟ وموت الفجأة حينما ياتي لا يرحم صغير ولا كبير. عندنا في المنصورة من اسبوعين
شباب يعني شباب صغير فجأة وهم ماشيين بالعربية يعني سبحان الله العظيم ماتوا عملوا حادسة كده العربية انقلبت ماتوا باب في عمر الزهر. واحد صاحبهم نزل عزا على الفيس. قال يعني البقاء لله واصحابه هزا الشاب الساعة اتناشر بالليل اخ من
اللي معي هنا اهوت اللي جايين معي لقيته بيخبط على باب الساعة اتناشر بالليل. الشباب اتدفنم. الله يرحمهم في صلاة الجمعة وصلاة العصر. لقيته بيخبط علي اتناشر بالليل. فيه ايه؟ جنازة
راحت جنازة مين ده ؟ الشاب اللي كان ماشي في جنازتهم الصبح وعزاهم على الفيس. بيسافر على الطريق عمل حادسة مات. يعني يا اخوانا اي حد ممكن يموت في اي لحظة. اي حد ممكن يقابل ربنا في اي لحظة. كنت واقف مع شاب من الشباب وكان يعني في موقف كله معاصي
كل معاصي ما كانش بيصلي. باقول له يا ابني حرام عليك رح صل. تب لربنا لو مت هتقول لربنا ايه؟ ما صلاش. ما سابش السيجارة. ما سابش المعاصي اللي هو فيه
ما سابش المخدرات. الشاب ده مات بعد تلات تيام. تلات تيام مات في المنصورة وهو مع اصحابه في السيارة مات رموه من العربية وطلعوا يجروا. يعني القضية قضية ان موت الفجأة ممكن ييجي في اي لحزة. موت الفجأة اصبح كثير في هزه الايام. الانسان ممكن يموت في اي لحزة عايزين
يا جماعة تضمن منين ؟ تضمن منين ان انت اللي هتعيش ؟ تضمن منين ان انت تلحق تاخد رمضان تاني من خزاين ربنا. تضمن منين عمر تشهد به رمضان تضمن منين عمر تشهد به شعبان تاني. انت في اعزم المواسم. في افضل الايام. انت في نفحات الله
تعرض لها ما تضيعش الفرصة اللي انت فيها. ما تضيعش الفرصة دي لانك هتندم يوم القيامة. لو هزه الفرصة الخطرة راحت منك. واحد هو بيموت بيقولوا له قل لا اله الا الله. قال لهم هاعمل بها ايه؟ وانا عمري ما صليت له ولا ركعة واحدة. واحد وهو بيموت بيقولوا له قل لا اله الا الله. قال لهم ما
اعني بايه ؟ وانا عمري ما سبت معصية الا وعصيته بها. يعني ساعة الموت والعياذ بالله قنطوا من رحمة الله. وده زنب اشد من اي زنب ممكن يكونه عملوه في حياتهم. القنوط من رحمة الله. واحد كان في الطيارة وراجل اعماله ومعه شنطة جا له زبحة صدرية جوة الطيارة. اللي جنبه بيقول له قل لا اله الا
الله! وراجل بيموت! قل لا اله الا الله! الراجل قال له الكلمة دي مش قادر اقولها مش قادر الكلمة دي مش قادر اقولها اصعب من كلمة لا اله الا الله. كلمة لا اله الا الله سهلة. ولكن من عاش عليها مات عليها. من عاش في سبيل
الله رزق لا اله الا الله. انما الانسان اللي عاش معرض عن الله. الانسان اللي عاش مستهين بنفحات الله. ومستهين بمواسم الطاعة. هيموت عليها ازاي يا جماعة الا ان يشاء الله اخواني في الله. اخيرا ولا يزال قوم يتأخرون حتى يؤخرهم الله. مش عايزين نتأخر. عايزين نبادر. عايزين نخرج من المسجد
كل واحد يجري على سورة الكهف. كل واحد يعيد حساباته. كل واحد يشوف هيصوم ايه في شعبان. ها مين اللي هيصوم اتنين وخميس ياخد قرار الوقت وقاعد معنا. مين اللي هيصوم يوم ويفطر يوم؟ مين اللي هيصوم معزم شعبان؟ كل واحد يقرر يا جماعة. مين اللي هيصوم ولو يوم في الاسبوع؟ انما يا اخي خليهم
حتى يومين في الاسبوع اتنين وخميس حتى يبقى فيه استعداد لرمضان. يمكن ترفع الاعمال في يوم اتنين او في يوم خميس. يبقى حزك عند ربنا سبحانه وتعالى هتبدأ تقرا المصحف لازم تفتح المصحف كل يوم. لازم تبدأ ترتبط بورد قرآني. لازم ترتبط ولو بنص ساعة قيام ليل ولو بعد العشاء. كل يوم
يا اخوانا عايزين نستعد يا اخوانا من خاف ادلج يا اخوانا رمضان بتفتح فيه ابواب الجنة التمانية. لو اتفتحت وانت جاهز هتدخل الجنة عيش رمضان في الجنة. اسأل الله سبحانه وتعالى. اللهم بلغنا رمضان. واجعلنا فيه من الفائزين. اللهم اجعله خير رمضان مر علينا في حياتنا
اللهم بلغنا ليلة القدر واجعلنا فيها من الفائزين. اللهم اصلح احوالنا. اللهم اصلح احوالنا. اللهم اجعل رمضان القادم فتحا على امة حبيبك. اللهم انزل هدايتك على اهل مصر. على قلوب شبابها وفتياتها ورجالها ونسائها واطفالها
اللهم انصر دينك واعز اوليائك. اللهم اذن لدينك ان يسود. واذن لشرعك ان يقود. واذن لكتابك ان يحكم اللهم طهر مصر من المواقع الفاسدة. وطهر مصر من الزنا والخنا. وطهر مصر من الرشوة والربا. وطهر مصر من التبرج والسفور. وطهر مصر من الخمور
والمخدرات يا ربنا. اللهم استعملنا ولا تستبدل بنا. اللهم استعملنا ولا تستبدل بنا. اللهم استعملنا ولا تستبدل بنا. اللهم اكرمنا ولا تهنا واعطنا ولا تحرمنا. واثرنا ولا تؤثر علينا. اللهم زدنا ولا تنقصنا. اللهم فرج كربنا. اللهم ادي الدين
عن المديني فينا. اللهم يسر امورنا. اللهم اصلح قلوبنا. امين يا رب. اللهم اختم بالباقيات الصالحات اعمالنا. اللهم اغث اننا في حلب اللهم اغث اخواننا في فلسطين. اللهم اغث كل المستضعفين في الارض يا رب العالمين. اللهم انزل من بركاتك على اهل هذه
قرية انزل من رحماتك وهداياتك على اهل هذه القرية. اللهم فرج كربهم. اللهم ارحم امواتهم. اللهم اشف امراضهم. اللهم ثم بارك لهم في ارزاقهم. اللهم ارزقهم الالفة والحب فيك. برحمتك يا ارحم الراحمين. سبحانك اللهم وبحمدك. اشهد ان لا اله الا انت استغفرك واتوب اليك